text: РЕШЕНИЕ ЗА ИЗПЪЛНЕНИЕ НА КОМИСИЯТА
  от 7 декември 2012 година
  за изменение на част А от приложение XI към Директива 2003/85/ЕО на Съвета по отношение на списъка с национални лаборатории, оправомощени да работят с жив вирус на шап
  (нотифицирано под номер C(2012) 8900)
  (текст от значение за ЕИП)
  (2012/766/ЕС)
  ЕВРОПЕЙСКАТА КОМИСИЯ,
  като взе предвид Договора за функционирането на Европейския съюз,
  като взе предвид Директива 2003/85/ЕО на Съвета от 29 септември 2003 г. относно мерки на Общността за борба с болестта шап и за отмяна на Директива 85/511/ЕИО и решения 89/531/ЕИО и 91/665/ЕИО, и за изменение на Директива 92/46/ЕИО (1), и по-специално член 67, параграф 2 от нея,
  като има предвид, че:
  (1)
  С Директива 2003/85/ЕО се определят минималните мерки за борба, които да се прилагат в случай на възникване на огнище на болестта шап, и някои превантивни мерки, насочени към повишаване на познанията и готовността на компетентните органи и на фермерите за посрещане на тази болест.
  (2)
  Сред тези превантивни мерки е и задължението за държавите членки да гарантират, че работата с жив вирус на шап с цел научни изследвания и диагностика се провежда единствено в одобрените национални лаборатории, изброени в част А от приложение ХI към Директива 2003/85/ЕО.
  (3)
  Обединеното кралство информира официално Комисията, че името на националната лаборатория, посочена в част А от приложение ХI към Директива 2003/85/ЕО, е променено.
  (4)
  С цел правна сигурност е важно да се поддържа актуализиран списък на националните лаборатории, определени в част А от приложение ХI към Директива 2003/85/ЕО. Следователно е необходимо да се замени вписването, отнасящо се до Обединеното кралство, в списъка на националните лаборатории, определени в част А от посоченото приложение.
  (5)
  Поради това приложение XI към Директива 2003/85/ЕО следва да бъде съответно изменено.
  (6)
  Мерките, предвидени в настоящото решение, са в съответствие със становището на Постоянния комитет по хранителната верига и здравето на животните,
  ПРИЕ НАСТОЯЩОТО РЕШЕНИЕ:
  Член 1
  В част А от приложение ХI към Директива 2003/85/ЕО вписването, отнасящо се до Обединеното кралство, се заменя със следното:
  „UK
  Обединено кралство
  The Pirbright Institute
  Обединено кралство
  Естония
  Финландия
  Ирландия
  Латвия
  Малта
  Словения
  Швеция“
  Член 2
  Адресати на настоящото решение са държавите членки.
  Съставено в Брюксел на 7 декември 2012 година.